Eutikiano (398ko kontsula)

Flavio Eutikiano (Latinez: Flavius Eutychianus, Grekeraz: Ευτυχιανός), floruit 388-405, Ekialdeko Erromatar Inperioko politikaria izan zen.

 Biografia 
Eutikiano Tauro 361eko kontsularen semea izan zen; badakigu emaztea izan zuela. Sinesioren Aegyptus sive de providentia lan alegorikoan Typhon pertsonaiarekin identifikatu behar da, non alderdi progodoa irudikatuta agertzen da; Sinesiok  gaztaro basati eta zoroa izan zuela esan zuen. Arianismora bihurtu zen, godoek profesatzen zuten kristautasunaren eredua.

388. urtean, Comes sacrarum largitionum postua zuenean, Libanio erretoreak gutun bat idatzi zion, bere hiriaren, Antiokiaren, ordezkaritza bati buruzko mesede bat eskatzeko, eta 390ean Libanio berak Eutikiano gortean influentzia zabala zuela idatzi zuen.

396-397 artean Ilirikoko prefekturako Praefectus Praetorianus izan zen, Teodosioren Kodeko lege batzuek frogatzen dutenez eta Sinesiok aipatzen duen bezala. Orienteko Praefectus Pretorianus izan zen 397tik 399ra, eta 398an kontsulatu kargua bete zuen. Eutropio politikariaren erorketaren garaian (399ko uda), Eutikiano kargutik kendu eta Aurelianok ordezkatu zuen, baina urtebete geroago berriro itzuli zen Gainasen aginduz, godo boteretsua eta magister militum-a, Arkadio enperadorea kontrolpean mantentzen zuena; hala ere, Gainas Konstantinoplatik ihes egin ostean, Eutikiako berriro kendu zuten (400eko uztailaren 12an).

404 eta 405 artean, bigarrenez izan zen Ekialdeko prefekto pretoriano. Bere heriotzaren data ez dakigu.

 Erreferentziak 

 Kanpo estekak 

Kategoria:Antzinako Erromako jeneralak
Kategoria:Erromatar Inperioko biografiak